Hierdie albino-vrou se kommentaar oor Rihanna se Fenty Beauty-grimeerreeks het soos ’n veldbrand versprei - Goeie Huishouding
Tuis » Hierdie albino-vrou se kommentaar oor Rihanna se Fenty Beauty-grimeerreeks het soos ’n veldbrand versprei
Hierdie albino-vrou se kommentaar oor Rihanna se Fenty Beauty-grimeerreeks het soos ’n veldbrand versprei
Uiteindelik is daar ’n onderlaag vir álmal! Deur Hanna Ibraheem
Fenty Beauty, ’n skoonheidsreeks wat deur die sangeres Rihanna geskep is, bevat lieflike aksentpoeiers en ’n “universele” lipglans. Maar die kersie op die koek? ’n Inklusiewe onderlaagreeks met 40 skakerings wat by amper enige veltoon en ondertoon sal pas.
The family’s all here. Tell us what shade you are below. @sephora. Not sure yet? We got you. Peep our shade finder on www.fentybeauty.com.
Vir baie vroue is dit ’n frustrasie om onderlaag te gaan koop, aangesien baie handelsmerke steeds nie vir alle velkleure voorsiening maak nie. Krystal Robertson was een van hulle. Sy het albinisme, wat beteken dat sy gewoonlik sukkel om ’n onderlaagkleur te kry wat by haar pas.
Toe Krystal dus Fenty Beauty se Pro Filt’r Soft Matte Longwear Foundation op die proef stel en ’n skakering kry wat volmaak by haar veltoon pas, moes sy dit met die wêreld deel.
@fentybeauty I’m freaking out!!! #110 #PerfextMatch 😂💯💯💯 #WhatSkin!!!! …rethinking all the times I ended up orange 😀😀😀 its a new world great job @badgalriri 😍😍😍😍 #AlbinoMatch 😍💯
By foto’s wat sy van haarself geplaas het, skryf sy: “Ek’s buite myself!!! #110 #PerfextMatch #WhatSkin!!!! …dink nou aan al die kere wat ek oranje uitgekom het. Dis ’n nuwe wêreld, wel gedaan @badgalriri #AlbinoMatch’.
Krystal het ook ’n resensie op Facebook geplaas: “Ek was vandag ’n bietjie buite myself … my nek en gesig pas vir die eerste keer by mekaar.” Verder skryf sy dat die onderlaag ’n lekker tekstuur het en dat die reeks selfs ’n ligter skakering as hare bevat.
Sedert die resensie aanlyn soos ’n veldbrand versprei het, is mense vol lof oor die handelsmerk se verskeidenheid skakerings en het Rihanna selfs vir Krystal op Twitter begin volg!
O my hemel, Fenty Beauty is ongelooflik…nie net vir donkerder velkleure nie, maar om te sien dat mense met albinisme uiteindelik ŉ onderlaag het wat pas ;_;
— KatsuDommi (@sink_or_swim) September 17, 2017
Om te lees hoe mense met albinisme hulle onderlaagskakering kry w @fentybeauty gee my LEWE. Rihanna is alles.
— dubszn (@daredubots) September 16, 2017
Rihanna het regtig ŉ onderlaag vir mense met albinisme gemaak. Die grimeerwêreld is geskud. https://t.co/DVRc586tGZ
— Queen Kenya (@keenyaloves) September 16, 2017
A post shared by Acondria (@acondria) on Sep 17, 2017 at 1:36am PDT
Fenty Beauty kan aanlyn gekoop word.
Keer dat jou ooggrimering jou ouer laat lyk met wenke van Adele se grimeerkunstenaar
Gebruik só huishoudelike produkte om jou grimeerkwaste skoon te maak
Alles wat jy van permanente grimering moet weet
Nege van ons gunstelingselebs sonder grimering
Die doel van basislae
Ellen sit haarself in Taylor Swift se video – en dis skreeusnaaks!
Ons voorbladster Ellen DeGeneres soos jy haar nog nooit gesien het nie. Jammer, Tay-Tay!